Nueva Kondominos stadionas
Estadio Nueva Condomina – įvairios paskirties stadionas Mursijoje, Ispanijoje. Daugiausiai naudojamas futbolo varžyboms. Jame namų rungtynes žaidžia Real Murcia CF klubas, kuris prieš tai žaidė Estadio de La Condomina stadione. Stadionas talpina 31 179 žiūrovus. Estadio Nueva Condomina oficialiai atidarytas 2006 m. spalio 11 d. Tądien vyko draugiškos rungtynės tarp Ispanijos ir Argentinos rinktinių.